നിപ്പ ഭീതിയകലുന്നു 15 പേര് കൂടി നെഗറ്റീവ് ഇതോടെ മരിച്ചകുട്ടിയുടെ സമ്ബര്ക്ക പട്ടികയില് നെഗറ്റീവ് ആയവരുടെ എണ്ണം 61 ആയി മാറി കോഴിക്കോട്: നിപ്പ ഭീതിയില് ആശ്വാസം . കൂടുതല് പരിശോധനാഫലങ്ങള് ലഭിച്ചു . ഇതില് 15 പേരുടെ പരിശോധനാഫലം കൂടി നെഗറ്റീവായി. കോഴിക്കോട് മെഡിക്കല് കോളജിലെ ലാബിലാണ് പരിശോധന നടത്തിയത്.ഇതോടെ മരിച്ചകുട്ടിയുടെ സമ്ബര്ക്ക പട്ടികയില് നെഗറ്റീവ് ആയവരുടെ എണ്ണം 61 ആയി മാറി . മന്ത്രി വീണാ ജോര്ജ് ആണ് ഇക്കാര്യം അറിയിച്ചത്. ചൊവ്വാഴ്ച പത്തു പേരുടെയും ബുധനാഴ്ച 36 പേരുടെയും പരിശോധനാഫലം നെഗറ്റീവായിരുന്നു.ആശങ്ക ഒഴിഞ്ഞതോടെ ജില്ലയിലെ നിപ്പാ കണ്ടെയ്ന്മെന്റ് സോണുകളില് ഒഴികെ വാക്സിനേഷന് ഇന്നുമുതല് പുനരാരംഭിക്കുന്നതാണ് . 265 പേരാണു സമ്ബര്ക്ക പട്ടി കയിലുള്ളത്. എട്ടുപേരെ കൂടി ഇന്നലെ സമ്ബര്ക്ക പട്ടികയില് ഉള്പ്പെടുത്തി. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,